CELEX: C2006/060/79
Language: el
Date: 2006-03-11 00:00:00
Title: Υπόθεση T-435/05: Προσφυγή της  5ης Δεκεμβρίου 2005  — Danjaq κατά ΓΕΕΑ

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/41
            
         Προσφυγή της 5ης Δεκεμβρίου 2005 — Danjaq κατά ΓΕΕΑ
   (Υπόθεση T-435/05)
   (2006/C 60/79)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Danjaq LLC (Santa Monica, ΗΠΑ) (εκπροσωπούμενη από τους: L. Berg, S. Skrein, Solicitors, και G. Hobbs, G. Hollingworth, Barristers)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών του ΓΕΕΑ: Mission Productions GmbH (Μόναχο, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τμήματος προσφυγών στην υπόθεση R 1118/2004-1·
            
         
               —
            
            
               να δεχθεί την ανακοπή του ανακόπτοντος διαδίκου κατά της αιτήσεως κοινοτικού σήματος αριθ. 2 256 378, ή, επικουρικά, να αναπέμψει την ανακοπή στο Γραφείο Εναρμονίσεως στο πλαίσιο της Εσωτερικής Αγοράς προς περαιτέρω εξέταση σύμφωνα με την απόφαση του Πρωτοδικείου,
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώρηση κοινοτικού σήματος: Mission Productions GmbH
   
      Επίμαχο κοινοτικό σήμα: Το λεκτικό σήμα «Dr. No» για προϊόντα των κλάσεων 9, 12, 18, 25 και 32 — αίτηση αριθ. 2 256 378
   
      Δικαιούχος τού κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Προβαλλόμενο σημείο ή σήμα: Το προγενέστερο πασίγνωστο αλλά μη καταχωρηθέν σήμα και το προγενέστερο σημείο, που εχρησιμοποιείτο στο πλαίσιο εμπορικών συναλλαγών, «Dr. No» και «Dr. NO» για ταινίες, DVD, εικονογραφημένα, μουσικές συνθέσεις, βιβλία, πόστερ και μικρές κούκλες — ομοιώματα (παιχνίδια)
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 2, στοιχείο γ', του κανονισμού 40/94 του Συμβουλίου, καθόσον το τμήμα προσφυγών παρερμήνευσε το άρθρο 6α της Συμβάσεως των Παρισίων δεχόμενο ότι η προσφεύγουσα όφειλε να αποδείξει τη χρήση του σήματος εντός της Κοινότητας.
   Παράβαση του άρθρου 8, παράγραφος 1, στοιχεία α' και β', του κανονισμού 40/94 του Συμβουλίου, καθόσον υφίσταται κίνδυνος συγχύσεως μεταξύ των συγκρουομένων σημάτων, διότι αυτά και τα σήματα πολλών προϊόντων που φέρουν τέτοια σήματα είναι απολύτως όμοια.
   Παράβαση των άρθρων 8, παράγραφος 4, και 73, του κανονισμού 40/94 του Συμβουλίου και των κανόνων 50, παράγραφος 2, και 52, παράγραφος 1, του κανονισμού 2868/95 της Επιτροπής, διότι το τμήμα προσφυγών παρέλειψε να εξετάσει την ανακοπή βάσει του άρθρου 8, παράγραφος 4, του κανονισμού 40/94 του Συμβουλίου, ενώ ακόμη όφειλε να διαπιστώσει ότι η προσφεύγουσα είχε πολλά προγενέστερα δικαιώματα και ότι χρησιμοποίησε στο πλαίσιο εμπορικών συναλλαγών τα σήματα που μνημονεύονται στην ανακοπή.